
RESUM. Es presenta un llistat de les sis espécies de Calanoides no marins trobades fins ara a 
les illes Balears. Es trata de Calanipeda aquaedulcis, Lovenula alluaudi, Metadiaptomus che- 
vreuxi, Mixodiaptomus incrassatus, Arctodiaptomus wierzejskii i A. salinus. C. aquaedulcis és 
pròpia de llacunes costaneres, A. salinus ho és d'aigües atalassohalines en salines abandonades 
i la resta són pròpies d'aigües temporals. Per illes, Mallorca és la que ostenta una major repre- 
sentació d'espècies (6), 4 es troben a Menorca i cap a les Pitiüses. Cap de les 4 espècies pròpies 
d'aigües estepàriques s'ha trobat per sobre de la isoieta de 500 mm. Recentment a Mallorca s'ha 
trobat una darrera espècie, Eurytemora velox. 


ABSTRACT. CALANOIDA (CRUSTACEA:COPEPODA) FROM INLAND WATERS OF THE BALEARIC IS- 
LANDS (W. MEDITERRANEAN). Six species of non-marine Calanoida have been recorded from the 
Balearics up to date: Calanipeda aquaedulcis, Lovenula alluaudi, Mixodiaptomus incrassatus, 
Arcotodiaptomus salinus and A. wierzejskii. C. aquaedulcis is found in coastal lagoons, while 
A. salinus inhabits athalassohaline waters of abandoned salt pans. The other species are charac- 
teristic inhabitants of temporary rain pools, and are distributed according to the mean annual 
rainfall: they are never found in zones located above the 500 mm isohyet. Six species have been 
recorded from Mallorca, four from Menorca and none from the Pitjusic islands. Recently in 
Mallorca another species has been found, Eurytemora velox. 


INTRODUCCIÓ 


Els Calanoides constitueixen un Ordre de Copépodes majoritàriament 
marí, peró que és representat al menys per sis Famílies a les aigúes continen- 

tals (HUTCHINSON, 1967); no semblen gaire relacionades entre elles, i cal supo- 
sar que han colonitzat aquest ambient de forma independent. D'entre elles, 
sols els Diaptómids s'han desenvolupat, en gran mesura, i són exclusius, d'a- 
quest tipus d'aigües. Els diaptómids són interessants des d'un punt de vista 
biogeogràfic, presentant el grau d'endemicitat regional més elevat d'entre tots 
els organismes planctònics coneguts. Això és difícil d'explicar, atès que una 
gran porció de les espècies ocupen ambients que es dessequen periòdicament, 
on la supervivència presuposa la consegüent capacitat de producció d'ous du- 
rables, resistents a la dessecació. Cal suposar que aquests ous poden actuar 
com a veritables propàguls, i permetrien la dispersió indiscriminada de les 
diferents espècies. No obstant, analitzant les àrees de distribució, no sembla 
que els tàxons que produeixen ous més fàcilment transportables accidental- 
ment es presentin menys localitzats que els d'hàbits eulimnoplanctònics, que 
no produeixen ous durables. La situació és, doncs, semblant a la descrita per 
altres crustacis dolçaquícoles amb medis de dispersió passiva, que presenten 
àrees de distribució més restringides de les que caldria esperar (FREY, 1982). 

Els Calanoides de les Balears van ésser estudiats per primera vegada pel 
Dr. R. Margalef. L'esmentat autor, a la seva trilogia dedicada la fauna i flora 
de les nostres aigües continentals (MARGALEF, 1951, 1952, 1953a), assenyala 
un total de tres espècies. Aquestes cites apareixen més tard (MARGALEF, 
1953b) al seu llibre sobre els crustacis de les aigües continentals espanyoles. 
ORTIZ (1958) recull les màteixes dades, sense presentar novetats, a un treball 
de conjunt sobre els Diaptòmids Ibèrics. Posteriorment JAUME (1989) afegeix 
tres espècies més a les ja conegudes, a partir de la prospecció d'un extens 
sistema de basses temporals situat al Sud de Mallorca. Finalment, PRETUS 
(1989), cita dues d'aquestes espècies a Menorca, a la vegada que revisa l'esta- 
tus de totes les espècies de Calanoides conegudes a l'illa. 

En el present treball es presenta un llistat comentat dels Calanoides conti- 
nentals coneguts fins ara a les Balears. S'ha tingut especial cura en la represen- 
tació gràfica de la majoria de les espècies esmentades de cara a facilitar ulte- 
riors revisions taxonòmiques dels diferents grups, i evitar situacions semblants 
a la dels Cladòcers, en què la diversitat de formes existent ha romàs oculta 
per molt temps degut a la manca de descripcions acurades de les diferents 
espècies (FREY, 1982). Finalitzat aquest treball, s'ha descobert una altra espè- 
cie de calanoid, Eurytemora velox (PRETUS, en aquest volum) i de la que sols 
incluim aquesta cita. 

RESULTATS 
FAMÍLIA PSEUDODIAPTOMIDAE G.O. SARS 


Calanipeda aquaedulcis Kristschagin, 1873 


Es tracta d'una espécie eurihalina própia de les aigúes salobroses de la 
costa mediterrània i de la regió Ponto-Càspica, se'n coneixen poblacions dins 
d'aigúes totalment dolces (HUTCHINSON, 1967). Es considera una espècie inca- 
pac de produir ous durables, resistents a la dessecació i, en conseqüència, amb 
una capacitat dispersiva limitada, no obstant, RYLOV (1935) la troba dins safa- 
reigs de la regió de Riev, el que presuposa uns remarcables poders de disper- 
sió. 

A Mallorca, l'espècie ha estat citada a les desembocadures dels torrents 
de Son Real i Na Borges (Sta. Margalida) (MARGALEF, 1953a), i recentment 
als estanys vora la central tèrmica d'Es Murterar, a la Albufera d'Alcúdia. A 
Menorca l'espècie es troba més estesa, en consonància amb la major profusió 
d'hàbitats que li són favorables (aigües salobroses de les goles de torrents): 
platges de ses Canessies, Algairens, Binimel-là, Trebalúger i Son Saura (MAR- 
GALEF, 1952, 1953b; PRETUS, 1989). No s'ha citat fins ara a les Pitiüses. 

A Mallorca, l'espècie apareix acompanyada pel Calanoide Acartia sp. i 
Harpacticoides marins indeterminats, a dins d'aigúes somes dominades pel 
macròfit Ruppia sp. Cal destacar que l'espècie és absent del torrent de Son 
Bauló, pròxim geogràficament, i amb condicions ambientals similars, als de 
Na Borges i Son Real, MARGALEF (1953a) tampoc la va trobar en aquesta 
localitat. 


FAMÍLIA DIAPTOMIDAE G.O. SARS 
SUBFAMÍLIA DIAPTOMINAE KIEFER, 1932 


Mixodiaptomus incrassatus (G.O. Sars, 1903) (figura 1) 


És el Diaptómid característic de les basses temporals de les regions subes- 
tépiques (300-500 mm de plujositat mitjana anual) al Nord d'Africa (GAUT- 
HIER, 1928). Espècie capaç de produir tant ous durables com d'eclosió imme- 
diata (HUTCHINSON, 1967). Presenta una curiosa distribució disjunta, amb un 
nucli poblacional mediterrani (península Ibérica, Nord d'Africa, des del Ma- 
rroc fins a Tunis, Sardenya) i un altre a l'Àsia central (KIEFER, 1978), d'on 
va ésser originàriament descrita (SARS, 1903). A Mallorca es presenta per sota 
la isoieta de 400 mm, dins d'aigües temporals. Es coneix de 5 localitats a la 

Fig. 1.- Mixodiaptomus incrassatus de Llucamet Nou (Llucmajor, Mallorca). a: Cinqué parell 
de potes del mascle: b: Visió dorsal de l'abdomen del mascle, e: cinquena pota de la 
femella, d: Visió dorsal de l'abdomen de la femella. 


Mixodiaptomus incrassatus from Llucamet Nou (Llucmajor, Mallorca). a: Fifth pair 
of legs of male; b Dorsal view of abdomen of male; e: Fifth leg of female; d: Dorsal 
view of abdomen of female. 

Marina de Llucmajor; les poblacions atenyen el seu màxim a la primavera, 
tant dins d'aigües clares (bassa del Puig de Ros 2, Ses Pedreres Noves 1, bassa 
de Llucamet Nou) com argiloses (Ses Pedreres Noves 2, bassa de Puig de Ros 
1). El rang de variació d'alguns paràmetres físico-químics de les aigües ha 
estat el següent: Cond.: 380-587 um, Clorinitat: 1.20-1.90 meq/l, Alcalinitat: 
1.44-2.00 meq/l. La comunitat macrofítica d'aquestes basses es composa pri- 
mordialment de Ranunculus baudoti Godr., Zannichellia peltata Bertol., Mar- 
silea strigosa Willd. i Chara vulgaris L. Mixodiaptomus incrassatus apareix 
acompanyant al Paradiaptómid Metadiaptomus chevreuxi (JAUME, 1989). 
Apareix sempre pigmentat de vermell. A Menorca, l'espécie ha estat citada 
(PRETUS, 1989) d'aigües argiloses. 


Arctodiaptomus (A.) wierzejskii (Richard, 1888) (figures 3c,d,e;5) 


És, juntament amb M. incrassatus, el Diaptómid característic de les aigúes 
temporals dolces de la regió subestépica nordafricana (GAUTHIER, 1928). 
GURNEY (1931) la cita de les illes Shetland, Orkney, Hèbrides i d'Escòcia. 
HUTCHINSON (1967), analitzant la seva distribució, la considera una espècie 
adaptable a gairebé qualsevol contingència excepte la competència amb altres 
Diaptómids, i la considera posseidora d'un gran poder de dispersió. Es coneix 
de gairebé tota Europa, i s'estén per l'Est fins Mongòlia (KIEFER, 1978). DIE- 
TRICH (1915) va trobar que el temps necessari per a la maduració Arctodiapto- 
mus wierzejskii és de vers un mes, en consonància amb el carácter efímer dels 
habitats que ocupa. 

A Mallorca no és gaire freqúent; es coneix a 4 basses temporals de la Mari- 
na de Llucmajor (Puig de Ros, Sa Torre, i dues dins S'Àguila d'en Quart), i 
a una altra, recentment dessecada, al voltant del Km 43.5 de la ctra. C-715 
Palma-Manacor. A Menorca en canvi, és forca comú (MARGALEF, 1952; PRE- 
TUS, 1989), apareixent tant a llacunes costaneres aillades del mar com dins de 
basses temporals. 

Les poblacions mallorquines es troben dins d'aigúes netes, transparents, 
amb gran desenvolupament de Ranunculus baudoti Godr., sovint acompanyat 
el Paradiaptómid Metadiaptomus chevreuxi; les aigües no són excessivament 
mineralitzades (Cond.: 429-927 pS; Alc.: 1.10-2.98 meq/l; Clorurs: 1.30-2.20 
meg/l). El màxim desenvolupament de les poblacions és primaveral. A la bas- 
sa de la carretera de Manacor A. wierzejskii va aparèixer junt amb Daphnia 
magna Kurz i l'ostràcode Cypris bispinosa Lucas. A la Marina de Llucmajor, 
els individus han aparegut sempre pigmentats d'un vermell intens, amb excep- 





Fig. 2.- Arctodiaptomus salinus de les Salinetes de Ca'n Picafort (Mallorca). a: Cinqué parell 
de potes del mascle; b: Detall de l'endoppodit de la cinquena pota esquerra del mascle; 
c: Detall del segment distal de l'exopodit de la cinquena pota esquerra del mascle; d: 
Visió lateral dels segments basals de la cinquena pota dreta del mascle: e: Cinquena 
pota esquerra de la femella; f: Visió dorsal de l'abdomen del mascle; g: Visió dorsal 
de l'abdomen de la femella; h: Rostre del mascle; i: Rostre de la femella. 


Arctodiaptomus salinus from Salinetes de Ca'n Picafort (Mallorca). a: Fifth pair of 
legs of male; b: Detail of left fifth leg endopodite of male; c: Detail of distal segment 
of left fifth leg exopodite of male; d: Lateral view of basal segments of right fiffth leg 
of male; e: Left fifth leg of female; f: Dorsal view of abdomen of male; g: Dorsal view 
of abdomen of female; h: Labrum of male; i: Labrum of female. 





Fig. 3.- Arctodiaptomus salinus de les Salinetes de Ca'n Picafort (Mallorca); a,b: Anténula dreta 
del mascle. Arctodiaptomus wierzejskii de la bassa de S' Aguila d'en Quart, Llucmajor 
(Mallorca); c,d,e: Anténula dreta del mascle, Lovenula alluaudi de la bassa de Cas 
Garriguer, Llucmajor (Mallorca); ff,g: Antènula dreta del mascle. 


Artodiaptomus salinus from Salinetes de Ca'n Picafort (Mallorca); a,b: Right antennu- 
la of male. Artodiaptomus wierzejskii form bassa de S'Àguila d'en Quart, Llucmajor 
(Mallorca); e,d,e: Right antennula of male. Lovenula alluaudi from Cas Garriguer, 
Llucmajor (Mallorca); f,g: Right antennuta of male. 

ció de la bassa de Sa Torre, on es presentaven blavosos; a la bassa de la carre- 
tera de Manacor els exemplars eren també de color blavós. 


Arctodiaptomus salinus (Daday, 1885) (figures 2;3a,b) 


Aquesta espécie sols es coneix actualment a les Balears a les salinetes de 
Ca'n Picafort, a Mallorca. Es tracta d'un tàxon halófil, habitant tant d'aigües 
costaneres com interiors de la regió Mediterrània, estenent-se per l'Est fins 
al Tíbet (KIEFER, 1978). A Mallorca, les poblacions presenten el seu màxim 
a la primavera, dins d'aigües transparents somes, amb vegetació macrofítica 
constituida per la caràcia Lamprothamnion papulosum (Wallr.) i la faneróga- 
ma Ruppia maritima var. brevirrostris Ag. La fauna acompanyant està integra- 
da pel rotífer Brachionus plicatiles (Müller), els cladócers Daphnia (Ctenodap- 
hnia) mediterranea Alonso i Moina ssalina Daday, així com ostràcodes i 
poliquets indeterminants. La clorinitat el 18.04.85 va esser de 164.2 meg/l, 
Cond.: 18.43 mS, Alc.: 5.05 meq/l. La coloració dels exemplars ha estat d'un 
vermell intens tots els cops que han estat recol-lectats. 

L'espécie va esser trobada per Margalef dins síquies de reg al Prat de Sant 
Jordi (Palma) i als estanys de Cala Xoriguer (Menorca) (MARGALEF, 1952; 
1953a, b), dues zones humides avui desaparegudes. 


SUBFAMÍLIA PARADIAPTOMINAE Kiefer, 1932 


Lovenula (Neolovenula) alluaudi (Guerne & Richard, 1890) (figures 2 f,g; 3). 


Espécie circummediterrània (KIEFER, 1978), própia d'aigües estepàriques 
amb un grau variable de mineralització. A les Balears la seva àrea de distribu- 
ció es veu restringida a les basses de la Marina de Llucmajor, a l'illa de Mallor- 
ca, per sota la isoieta de 400 mm (JAUME, 1989), i a vàries basses temporals 
argiloses de Menorca (PRETUS, 1989). No és una espécie gaire freqüent (a 
Mallorca ha aparegut sols a quatre localitats). El màxim desenvolupament de 
les poblacions és primaveral, presentant-se tant a dins d'aigües clares (bassa 
de Cas Garriguer, bassa de Llucamet Nou) com argiloses (Cas Busso, S' Aguila 
de Torralís), amb vegetació macrofítica composta per Callitriche brutia Petag- 
na, Ranunculus baudoti, Elatine macroprotoda Guss i Marsilea strigosa. El 
rang de variació d'alguns paràmetres físico-químics de l'aigua en aquestes bas- 
ses ha estat el següent: Cond.: 364-833 uS, Alc.: 1.02-2.48 meq/l, Cl: 1.60- 

Fig. 4.- Lovenula alluaudi de Cas Garriguer, Llucmajor (Mallorca). a: Cinquè parell de potes 
del mascle; b: detall de la cinquena pota esquerra del mascle; e: Cinquena pota esque- 
rra de la femella; d: Visió dorsal de l'abdomen del mascle; e: Visió lateral del segment 
genital de la femella; f: Visió dorsal del segment genital de la femella; g: Visió dorsal 
de les branques furcals de la femella; h: Rostre de la femella. 


Lovenula alluaudi from Cas Garriguer, Llucmajor (Mallorca). a: Fifth pair of legs of 
male; b: Detail of left fifth leg of male; c: Left fitth leg of female; d: Abdomen of 
male, dorsal view; e: Lateral view of genital segment of female; f: dorsal view of geni- 
tal segment of female; g: Furcal rami jof female, dorsal view, h: Rostrum of female. 





Fig. 5.- Arctrodiaptomus wierzejskii de la Bassa des Puig de Ros, Llucmajor (Mallorca). a: Cin- 
qué parell de potes del mascle; b: Visió lateral dels segments basals de la cinquena 
pota dreta del mascle; e: Cinquena pota dreta de la femella; d: Visió dorsal de l'abdo- 
men del mascle, e: Visió dorsal de l'abdomen de la femella, f: Rostre del mascle: g: 
Rostre de la femella; h: Anténula dreta de la femella. 


Arctodiaptomus wierzejskii from bassa des Puig de Ros, Llucmajor (Mallorca). a: Fifth 
pair of legs of male; b: Lateral view of basal segments of rigth fifth leg of male; e: 
Rigth fifth leg of female; d: Abdomen of male, dorsal view; e: Abdomen of female, 
dorsal view; f: Rostrum of male; g: Rostrum of female; h: Rigth antennula of female. 

2.20 meg/l. L. alluaudi s'integra dins d'una comunitat primaveral de crustacis 
composta per: Alona elegansKurz, Leydigia acanthocercoides (Fischer), Cerio- 
daphnia laticaudata (P.E. Muller), Pleuroxxus letourneuxi (Richard), Dunhe- 
vedia crassa King i Leptestheria mayeti Simon; Neolovenula alluaudi és l'ánic 
Diaptómid present a la bassa de Cas Garriguer, mentre que apareix juntament 
amb Metadiaptomus chevreuxi a les basses de S' Aguila de Torradís i Cas Bus- 
so, i amb Mixodiaptomus incrassatus a la de Llucamet Nou. Neolovenula 
alluaudi no ha aparegut mai pigmenttat, malgrat a les mateixes basses M. che- 
vreuxi i M. incrassatus presentaven pigmentació vermella. 


Metadiaptomus chevreuxi Guerne & Richard, 1894. 


L'única localitat europea coneguda d'aquesta espècie, que es pensava res- 
tringida a les zones àrides del Sahel (< 300 mm) es troba a les basses de la 
Marina de Llucmajor, a Mallorca. Alguns aspectes de la seva morfologia, eco- 
logia i distribució apareixen tractats extensament a JAUME (1989). 


CONCLUSIONS 


El cens de Calanoides no marins de les Balears és força reduit: s'hdn asse- 
nyalat fins ara representants de dues Famílies, comptabilitzant un total de 6 
espècies. Falten, com calia esperar, les espècies limnoplanctòniques pròpies 
dels llacs i embassaments europeus i nordafricans, havent-hi no obstant una 
bona representació d'espècies característiques de llacunes costaneres i basses 
temporals, en consonància amb la profusió d'aquests hàbitats a les illes. Es 
paradoxal en aquest sentit el cas de les Pitiüses on, malgrat haver estat intensa- 
ment prospectades, no s'ha assenyalat cap espècie de calanoide. El cas d'Eivis- 
sa és justificable per la fugacitat, escàs volum i reduit nombre de cossos d'ai- 
gua temporals a l'illa, MARGALEF (1951), que no troba Calanipeda 
aquaedulcis a les aigües salobres del litoral, ho justifica també per la poca 
fondària i efímera persistència d'aquest tipus d'ambients. El de Formentera 
ja no ho és tant, en efecte, l'estructura geològica de l'illa, constituida primor- 
dialment per calcàries arrecifals d'edat Tortoniana, en conjunció amb unes 
condicins semiàrides (menys de 400 mm de pluja anuals), fan que a les zones 
rocoses siguin nombroses les cubetes impermeables, de dimensions i natura 
semblant a les descrites al Sud de Mallorca (JAUME, 1989). La comunitat de 
crustacis característica d'aquestes aigúes és molt semblant a la descrita a la 

Marina de Llucmajor, a Mallorca (JAUME, 1989), a excepció de qué falten 
totalment els Diaptómids. No falten els grans eufil-lòpodes (familiars als hu- 
mans nadius, que els han batejat; així: “peixets de bassa”: Branchipus schaef- 
feri, “tortuguetes”: Triops cancriformis, essent aquesta última denominació 
idéntica a la que rep als arrossars del delta de l'Ebre). 

La situació a Mallorca i Menorca és bastant similar pel que fa a la composi- 
ció faunística, essent Metadiaptomus chevreuxi l'ánica espécie que no s'ha tro- 
bat fins ara a Menorca. Això és estrany, ja que es donen els hàbitats adients, 
ocupats fins i tot per espécies de semblants afinitatss geográfiques com són 
els Concostracis nordafricans Leptestheria mayeti i Cycicus bucheti (PRETUS, 
1989). 

Finalment, cal dir que el determinant pluviométric de la distribució dels 
Diaptómids (GAUTHIER, 1928) és més palés a Mallorca que no a Menorca. El 
gradient geográfic en la plujositat mitjana anual, molt més acusat (1400-350 
mm) i uniforme de cap al SE a Mallorca (JANSA, 1985), permet limitar l'àrea 
de distribució de les cinc espécies própies d'aigües temporals per sota de la 
isoieta de 500 mm. A Menorca la situació no es veu tan clara, donat que el 
gradient pluviométric no és tan pronunciat, ni la seva extensió a Pespai tan 
uniforme (JANSA, 1985). 

